Årsberetning fra Motion vedr. 2022.

Et næsten helt år uden corona. Vi har kørt med vores sædvanlige aktiviter: MTB, Spinning og løb/gå. Heldigvis har corona ikke helt ødelagt lysten til motion.

MTB startede op da sommertid startede indtil mørket igen kom med konceptet hygge og motion. Der har været en fast lille gruppe som ønsker sig flere cykelvenner. Det samme gælder holdet som kører primært på spor. Så velmødt 😊. **ALLE** kan være med. Vi har indkøbt 2 låne cykler så man kan prøve.

Spinning har haft en dejlig travl vinter med rigtig fin tilslutning på begge hold og flere gange har der været ventelister på holdene. Så de gør det super/svedigt godt Ulla og Tina.

Løb/gåholdet har ”mødepligt” året rundt og det er der en fast gruppe der flittig gør. Vi ønsker os også flere motionsvenner og derfor vil vi til foråret forsøge os med et begynderhold hvilket vi ikke har haft nogle år for om det kan få flere ud af busken, af dem som går glip af en luftetur i godt selskab. Vel mødt.

Vi har hygget med sommerafslutninger, julefrokost, æbleskiver og nytårssammenkomst.

Af arrangementer har vi igen i år med succes sammen med gymnastik afholdt starten for MTB hærvejsløbet rute Frederiks/Viborg og depotet på Stanghede. Det gør vi igen juni 2023.

Vores formand har valgt at trække sig pr. årsskiftet så vi **MANGLER** en formand.

Mvh.

Marianne Døssing